**ДЕВЕН АД**

ГОДИШЕН ДОКЛАД ЗА ДЕЙНОСТТА

през 2015 година

**Обеми на продажби и приходи**

През 2015 година Дружеството запази основната част от традиционните си клиенти-Солвей Соди АД за пара и електричество и НЕК ЕАД за електричество.

Приходите от продажби на топлоенергия възлизат на 109,578 хил.лв. през 2015 година спрямо 115,696 хил.лв. през 2014 година, 5% намаление. Приходите от продажби на електричество възлизат на 22,619 хил.лв. през 2015 година сравнено с 27,091 хил.лв. през 2014 година, 17 % намаление.

Като цяло Дружеството намали оборота си с 8 % сравнено с 2014 година. Дружеството отчита печалба за 2015 година.

**Промени в разходите през 2015 година**

Себестойността на продукцията през 2015 година е 118,866 хил.лв. Този резултат сравнен с нивото от 127,036 хил.лв. през 2014 година показва намаление от 6%.

Постоянните разходи останаха на високо ниво, главно заради разходите за амортизации на новия котел, който е в експлоатация от 2009 година.

Разходите за персонал нямат съществено изменение в сравнение с 2014 година. Движението на тези разходи е комбиниран резултат от една страна от намаляването на броя на служителите и от друга страна - на увеличението на средната заплата и придобивките.

Възнаграждението на директорите и другите членове на управленския персонал през годината са 125 хил.лв., от които  119 хил.лв. за краткосрочни доходи и 6 хил.лв. за дългосрочни доходи.

**Инвестиции**

Общият размер на инвестициите през 2015 година е 34,326 хил.лв.

През 2014 година стартира проект за изграждане на втори котел на циркулиращ кипящ слой, който е изключително важен за бъдещото развитие на Дружеството. Новият котел ще бъде въведен в редовна експлоатация в началото на 2017 година.

С реализирането на този проект Дружеството ще бъде в съответствие с новите по-стриктни норми за атмосферни емисии, влизащи в сила от 01.01.2016 г.

Същевременно проекта значително ще разшири горивната база на централата, позволявайки излизане на световния пазар за доставки на твърди горива и избягване на ограничените и нестабилени пазари на горива в Русия и Украйна.

Не на последно място, въвеждането в работа на новият котел значително ще намали нивото на експлоатация на старите котли, което от своя страна ще повиши безопасността и подобри условията на труд.

Останалите по-важни инвестиционни проекти по които се работи през 2015 година са както следва:

* Нова подстанция 110 kV;
* Депо за пепелина;
* Подмяна вътрешни паропроводи ниско налягане;
* Група проекти за повишаване на енергийната ефективност;

**Организация**

Членове на Съвета на директорите са:

Спирос Номикос - председател на СД и изпълнителен член

Ростислав Маринов Димитров

Неделчо Едрев Едрев

Членовете на Съвета на директорите не участват като неограничено отговорни съдружници в търговски дружества.

Дружеството няма клонове и не извършва изследователска дейност.

**Околна среда и безопасност**

През 2015 година в ДЕВЕН АД възникна една трудова злополука. Обстоятелствата и причините за злополуката бяха разследвани от експерти съгласно вътрешните правила в ДЕВЕН. Паралено с разследването бяха потърсени мнение и препоръки от операторите, обслужващи съоръженията. В резултат бяха дефинирани 15 организационни и технически корективни действия, които бяха изпълнени в периода 25.02 – 1.08.2015.

В областта на опазване на околната среда Дружеството стриктно следи спазването на определените с разрешително по КПКЗ емисионни и разходни норми.

**Човешки ресурси**

През 2015 година броят на служителите в Девен АД намаля от 53 на 50 човека. Намалението е комплексен резултат от пенсиониране на работници и наемане на нови кадри. Общо 7 човека се пенсионираха и същевременно бяха назначени 4 нови работника. Редукцията на персонала отговаря на 6% намаление.

Социалната програма, съгласувана със Синдикатите в Колективния Трудов Договор (КТД) за 2015 година, покриваща транспорт на персонала, столова храна, здравеопазване, почивни бази, бе изпълнена успешно. В резултат на доброто сътрудничество и диалог със Синдикатите, в края на 2015 година бе подписан нов КТД в сила за 2016 година.

**Рискове**

Продажните цени на Дружеството се регулират от Комисията по енергийно и водно регулиране (КЕВР) въз основа на бюджета на разходите, което ограничава възможността за компенсиране на разходите чрез съответно своевременно увеличение на цените на продаваните топлинна и електрическа енергия. Маржовете на цените на Дружеството биха могли да варират в зависимост от международните цени на горивата . Рискът е от промяна на обменния курс, тъй като горивата се закупуват в щатски долари, а продажните цени са в лева. Дружеството управлява валутния и пазарния риск, произтичащи частично от промените във валутния курс на щатския долар и цените на горивата чрез използване на финансови инструменти.

Важен фактор също така е политическата обстановка в Русия и Украйна, чиито пазари понастоящем осигуряват около 50% от необходимите на централата горива. Тези пазари ще продължат да бъдат икономически изгоден източник до въвеждането в експлоатация на новия котел на циркулиращ кипящ слой. За съжаление алтернативните пазари са икономически неизгодни и в допълнение биха довели до неспазване на някои от нормите за атмосферни емисии.

**Капитал**

Съгласно решение на Общото събрание на акционерите, проведено на 12 юни 2015 година, от печалбата за 2014 година е изплатен дивидент в размер на 47,291 хил. лв.

Към 31 декември 2015 година регистрираният основен капитал на Дружеството е в размер на 59,861,886 лева, разпределен в 59,861,886 акции с номинална стойност 1 лев всяка. Основният акционер е Солвей Соди АД.

**Последващи събития**

До датата на изготвяне и одобряване за издаване на настоящия финансов отчет са подновени гаранции, издадени от българска банка от името и за сметка на един от акционерите на Девен АД и обвързани с договори с трети страни, както следва:

Стойност в Валидност

хил.лв.

300 01.03.2017

300 01.03.2017

**Перспективи за развитие**

Чрез програмата си за инвестиции и разумни управленски практики Дружеството ще продължи да се адаптира към промените на бизнес средата си и усложняващата се икономическа обстановка в рамките на дългосрочната стратегия.

Ние благодарим на нашите работници, акционери, клиенти и доставчици за техния принос през 2015 година.

Спирос Номикос

Изпълнителен директор

29 март 2016г. Девня