

**Обосновка на прогнозните ценообразуващи елементи**

1. **Производствена програма за периода 01.07.2016 г. – 30.06.2017 г.**

За „Девен” АД основният консуматор на топлинна енергия през 2015 г. беше „Солвей Соди“ АД (инсталации за производство на калцинирана сода и на бикарбонат). Съгласно сключените договори за доставка на топлинна енергия, се очаква „Солвей Соди“ АД да бъде единствен консуматор през текущата 2016 г. и следващата 2017 г.

Планирането на производствената програма за предстощия регулаторен период е базирано на заявената консумация на нашия единствен клиент „Солвей Соди“ АД.

1. **Условно-постоянните разходи.**
   1. Разходи за амортизации.

Разходите за амортизации се прогнозират на база стойността на дълготрайните материални активи към 31 декември на предходната година.

* 1. Разходи за ремонт.

Разходите за ремонт се определят на база утвърдена програма за основни и средни ремонти, план за превантивна поддръжка и прогноза за необходимостта от корективна поддръжка. Последната се прави въз основа на статистика и натрупан опит от минали периоди. Намалението на разходите за ремонт спрямо предходния ценови период се дължи на факторите цитирани по-горе и на въведената от 01.06.2014 г. програма за оптимизиране на дейностите по поддръжка на съоръженията на група „СОЛВЕЙ“ наречена „СОЛМАКС“, която вече е доказала своята ефективнист в „ДЕВЕН“ АД.

* 1. Разходи за заплати и възнаграждения.

Разходите за заплати и възнаграждения се определят на база планираните промени в числеността на персонала, действащия колективен трудов договор (по отношение на социални придобивки и предвидени промени в работните заплати на персонала) и действащото законодателство по отношение на осигурителните вноски. За предстоящия ценови период разходите за заплати, възнаграждения, осигурителни вноски и социални разходи ще останат на същото ниво като при предходния ценови период. Намалението на персонала с трима души се компенсира от програмата на дружеството за постъпателно увеличение на трудовите възнаграждения.

* 1. Разходи, пряко свързани с регулираните дейности по ЗЕ.

Тези разходи се прогнозират на база статистическа информация от предходни периоди. Компонентите, които правят изключение са :

* „Материали за текущо поддържане“. Повишението на разходите с 150 хил.лв. се дължи на налагащата се подмяна на ръкави на ръкавен филтър на Котлоагрегат 2. Това е регулярно събитие, което се налага веднъж на 2 години;
* „Абонаментно поддържане“. Повишението на разходите с 350 хил.лв. се дължи на прекратяването на хидротранспорта на шлаг и пепели и транспортирането им до депо в сухо състояние с автотраспорт;
* „Данъци и такси“. Повишението на разходите с 50 хил.лв. се дължи на повишението с 1‰ на данък сгради влязло в сила с решение на общински съвет Девня.
* „Съдебни разходи“ и „Експертни и одиторски“. Повишението на разходите с 70 хил.лв за частта „Съдебни разходи“ и 50 хил. лв. за частта „Експертни и одиторски“ се дължи основно на очакваните нови съдебни дела.

1. Цената на твърдите горива за прогнозния регулаторен период е определена съгласно указанията на комисията, като средно претеглена стойност на складови наличности към 01.03.2016 г. и средно претеглената цена на действащите към момента договори за доставка, с добавени допълнително 5,62 лв. т. разходи за транспорт от пристанище „Варна – Запад“ до склада на „Девен“ АД и при фиксинг на БНБ лева за долар 1,74721, валиден за 30.03.2016 г.
2. Разходите за горива, вода и консумативи се определят на база заявена необходимост от топлоенергия от консуматорите и съответната ефективност на отделните инсталации. Прогнозната консумация на топлоенергия от потребителите се определя на годишна база, като на всяко тримесечие и ежемесечно прогнозите се обновяват за съответния период.
3. Разходи за емисии парникови газове (СО2) за предстоящия ценови период са еквивалентни на тези през текущия ценови период.

Изготвил, Утвърдил,

Н-к У-е „ППЕЕ”: \_\_\_\_\_\_\_\_\_\_\_\_\_\_\_\_ Изп. Директор: \_\_\_\_\_\_\_\_\_\_\_\_\_\_\_\_\_\_

/ Янаки Янакиев / / Спирос Номикос /

30.03.2016 г.